Diari Oficial de la Generalitat Valenciana


Sumari del DOGV 3835, del 13-09-2000 (2000/7330)

RESOLUCIÓ de 21 de juliol de 2000, de la Direcció General de Planificació i Gestió del Medi, per la qual es prorroga el règim de caça controlada de la forest denominada Mas de Boix i s'amplia a la forest Font del Teix a Castelló, propietat de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2000/07/21/(1)/dof/vci/html**

### Dades del document

Número de DOGV
:   3835

Data del DOGV
:   13-09-2000

Secció del DOGV
:   I. DISPOSICIONS GENERALS

Número del document
:   2000/7330


Data del document
:   21-07-2000

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Castell de Cabres
    * Vallibona
    * Morella
    * regulació de la caça
    * muntanya
    * caça

RESOLUCIÓ de 21 de juliol de 2000, de la Direcció General de Planificació i Gestió del Medi, per la qual es prorroga el règim de caça controlada de la forest denominada Mas de Boix i s'amplia a la forest Font del Teix a Castelló, propietat de la Generalitat Valenciana. [2000/Q7330]
  
Amb vista a la protecció, conservació i l'aprofitament ordenat de la riquesa cinegètica de la forest denominada Mas de Boix, és necessària l'ampliació del termini del règim de caça controlada atorgat a aquesta zona per la Resolució de data 17 d'octubre de 1981, d'ICONA.
  
En aquest mateix sentit, és necessari estendre aquest règim per a la forest adjacent denominada Font del Teix.
  
Per tot això, d'acord amb l'article 14 de la Llei de Caça de 4 d'abril de 1970 i amb el 16.2 del seu reglament de 25 de març de 1971, i fent ús de les facultats que tinc atribuïdes, resolc:
  
Primer
  
Es declaren sotmesos al règim cinegètic de caça controlada les forests Mas de Boix (CS-1005) i Font del Teix (CS-1055), propietat de la Generalitat Valenciana, amb una superfície total de 754 hectàrees pertanyents als termes municipals de Vallibona, Morella i Castell de Cabres.
  
Límits:
  
Nord: finques particulars, forest Bovalar, número 66 del CUP del terme de Castell de Cabres, Pla de l'Antiga, Daniel Segura i María Martí.
  
Sud: caseta de Mitjavila i masies de Bort, barranc de la Font del Teix i finques particulars.
  
Est: masia de Marquet i mas Nou.
  
Oest: barranc d'en Serra i finques particulars.
  
Els terrenys s'observen al plànol annex.
  
Segon
  
La durada d'aquest règim és de 12 anys comptats a partir de l'endemà de la data de publicació de la present resolució. Una vegada finalitzat el termini, aquesta es podrà acordar una nova pròrroga.
  
Tercer
  
L'administració dels terrenys sotmesos a la present declaració correspon a la Direcció General de Planificació i Gestió del Medi a través de la Unitat de Caça i Pesca dels Serveis Territorials de la Conselleria de Medi Ambient a Castelló.
  
DISPOSICIÓ FINAL
  
La present resolució entra en vigor l'endemà de la publicació en el Diari Oficial de la Generalitat Valenciana.
  
València, 21 de juliol de 2000.- La directora general de Planificació i Gestió del Medi: Amparo Monrós Chancosa.


Còpia Permalink ELI